*Tämä artikkeli kertoo nykyisestä seurasta. Aikaisemmin pelanneesta seurasta kertoo artikkeli Winnipeg Jets (1972–1996).*

**Winnipeg Jets** on kanadalainen ammattilaistason jääkiekkoseura, jonka kotikaupunki on Winnipeg Manitoban provinssissa. Seura kuuluu NHL-liigan Läntisen konferenssin Keskiseen divisioonaan.

Seura toimi alun perin Atlantan kaupungissa Yhdysvalloissa nimellä Atlanta Thrashers, kunnes vuonna 2011 kanadalaisyhtiö True North Sports & Entertainment osti seuran ja siirsi sen Winnipegiin.

Seura on saanut nimensä Winnipegin alkuperäisen NHL:ssä ja WHA:ssa pelanneen joukkueen mukaan. Alkuperäinen Jets toimi vuosina 1972–1996, minkä jälkeen se kaupattiin Phoenixiin ja se muutti nimensä Phoenix Coyotesiksi. Nykyinen Jetsin joukkue pelaa kotiottelunsa MTS Centressä. Seura jatkoi kaudet 2011–2012 ja 2012–2013 itäisen konferenssin kaakkoisessa divisioonassa, johon Atlanta Thrasherskin oli kuulunut, mutta siirrettiin ennen kautta 2013–2014 läntisen konferenssin keskiseen divisioonaan.

Winnipeg Jetsin kapteenina toimii Adam Lowry. Seuran päävalmentajana toimii Rick Bowness, ja toimitusjohtajana aiemmin Chicagossa työskennellyt Kevin Cheveldayoff. Uudistetun Jetsin ensimmäinen pelaajavaraus oli Mark Scheifele vuoden 2011 varaustilaisuudessa. Tuolloin Scheifele kuitenkin pukeutui mustaan NHL-logolla varustettuun pelipaitaan ja lippalakkiin, sillä Jets ei ollut vielä varaustilaisuuteen mentäessä julkistanut uutta peliasuaan tai logoaan. 

Seura julkisti logonsa virallisella verkkosivustollaan heinäkuussa 2011, ja pelipaitoihin tulevan Hornet-logon lisäksi julkistettiin myös kaksi muuta logoa, joita tultaisiin käyttämään organisaation oheistuotetavaroissa.

Historia
--------

### Atlanta Thrashers

*Pääartikkeli: Atlanta Thrashers*
Atlantan kaupunki sai 1990-luvun loppupuolella oman NHL-seuransa liigan laajentuessa entistä suurempiin mittoihin, ja Atlanta Thrashers liitettiin NHL-kartalle 25. kesäkuuta 1997. Se oli kaupungille sen historian toinen NHL-seura, sillä edellinen seura Atlanta Flames siirrettiin Calgaryyn vuonna 1980 vasta kahdeksanvuotisen historiansa jälkeen ja se muutti nimensä Calgary Flamesiksi. 12-vuotisen historiansa aikana Thrashers pelasi NHL:n pudotuspeleissä vain kerran, kaudella 2006–2007. Kehnomman puoleisen menestyksensä lisäksi joukkueen lipputulot olivat varsin pienehköt sen viimeisimmillä kausilla.

### Thrashers kaupataan Winnipegiin

Winnipeg Jetsin kannattajia kokoontuneena Winnipegin The Forksissa pidettyyn tiedotustilaisuuteen seuran palauttamisesta kaupunkiin.
Jo lokakuussa 2009 liikkui huhuja, joiden mukaan kanadalaisyhtiö True North Sports & Entertainment (TNSE), joka omistaa myös Jetsin kotiareena MTS Centren ja omisti AHL-joukkue Manitoba Moosen, olisi ostamassa Atlanta Thrashersin tarkoituksenaan siirtää seura Kanadan puolelle Winnipegiin. 28. toukokuuta 2011 yhtiö tiedotti ostaneensa seuran ja aikovansa siirtää seuran Kanadaan. Globe and Mail -lehden mukaan kauppa olisi tehty jo 20. toukokuuta. NHL kuitenkin kielsi väitteen myöhemmin, mutta myönsi että neuvottelut siirrosta olivat jo loppusuoralla. 31. toukokuuta NHL:n komissaari Gary Bettman saapui Winnipegin MTS Centressä pidettyyn tiedotustilaisuuteen ja varmisti Atlanta Thrashersin siirron Winnipegiin, ja että seura liittyisi NHL:ään kaudelle 2011–2012. 

Kausikorttien myynti Jetsin otteluihin aloitettiin 1. kesäkuuta, ja ensimmäisenä kortteja pääsivät noutamaan yksinoikeudella Manitoba Moosen kausikorttiomistajat. Kausikortteja laitettiinkin myyntiin heti 13 000 kappaletta, sillä seura halusi todistaa että lipunostajia riittäisi paitsi nyt, myös jatkossa. Ensimmäisen kolmen ja puolen tunnin aikana seuran kausikortteja myytiin 1 870 kappaletta Manitoban joukkueen kausikorttilaisille, ja luku kasvoi 4 170 kappaleeseen seuraavan päivän aikana, ja kolmantena päivänä kausikortteja oli myyty jo 7 158 kappaletta. Virallinen kausikorttien myynti yleisölle aloitettiin 4. kesäkuuta, ja kaikki kausikortit myytiin loppuun vain 17 minuutissa. Kun tavoitteena ollut 13 000 kappaletta oli myyty, True North & Sports Entertainment käynnisti kausikorttien odotuslistan, joka kuitenkin jouduttiin lopettamaan kahden tunnin kuluttua sen perustamisesta sillä siihen oli liittynyt jo peräti 8 000 henkilöä. 

Seuran otteluaikataulut kaudelle 2011–2012 julkaistiin virallisesti 23. kesäkuuta, ja joukkue kohtasi ensimmäisessä runkosarjaottelussaan Montreal Canadiensin MTS Centressä 9. lokakuuta 2011. Ennen tätä Jets ja Columbus Blue Jackets pelasivat kuitenkin kaksi harjoittelutason ottelua niin ikään MTS Centressä kuin myös Columbuksen kotiareena Nationwide Arenassa. Runkosarjakauden kohokohtana voitaneen pitää Jetsin ja Phoenix Coyotesin, entisen Winnipegin NHL-seuran, kohtaamista. Joukkueet kohtasivat kaudella kahdesti, 15. lokakuuta Phoenixissa ja 1. joulukuuta Winnipegissä, jolloin Coyotesin joukkue pelasi alkuperäiskaupungissaan ensimmäistä kertaa viiteentoista vuoteen. 

#### Joukkueen nimi, logo ja peliasun värit

True North Sports & Entertainment tiedotti, että ilmoitus joukkueen nimestä tulisi julki vasta kausikorttien myynnin jälkeen. Jo tässä vaiheessa oli varmaa, ettei joukkuetta nimettäisi Thrashersiksi, sillä yhtiö ei hankkinut nimen käyttöoikeuksia seuran mukana, ja nimen omistusoikeudet jäivät Atlantaan. 

NHL:n varaustilaisuudessa 2011 julistettiin tieto, että Winnipegin NHL-joukkue pelaisi sen kannattajien toivomalla, perinteikkäällä Jets-nimellä. Asian vahvisti Gary Bettman, joka sanoi että True North & Sports Entertainment voisi nimetä joukkueen Jetsiksi halutessaan. Koska Jetsin peliasua saati logoa ei oltu vielä julkistettu, uuden Jetsin historian ensimmäinen pelaajavaraus Mark Scheifele pukeutui varaustilaisuudessa mustaan NHL-logolla varustettuun pelipaitaan ja lippalakkiin. Jetsin uusi logo, jossa on Hornet-hävittäjä, julkaistiin perjantaina 22. heinäkuuta 2011 Winnipegin virallisella sivustolla. Joukkueen peliasut julkaistiin loppukesästä 2011.

### Henkilöstömuutokset

Ennen siirtoa takaisin Kanadaan TNSE ilmoitti uudistavansa joukkueen valmennustiimin kokonaan, ja ensimmäiseksi yhtiö lunasti jäljellä olevat vuodet toimitusjohtaja Rick Dudleyn sopimuksesta. Tilalle hankittiin neljä päivää myöhemmin ennen Chicago Blackhawksissa työskennellyt Kevin Cheveldayoff

Päävalmentajaksi pyrki myös Thrashersin valmentaja Craig Ramsay, jonka kanssa neuvottelut kuitenkin lopetettiin tuloksettomina. Lopulta päävalmentajaksi palkattiin aiemmin Manitoba Moosen peräsimessä työskennellyt Claude Noel.

Median yhteistyökumppanit
-------------------------

Winnipeg Jets teki elokuussa 2011 kymmenen vuoden sopimuksen kanadalaisen Bell Median kanssa joukkueen otteluiden lähettämiseksi. Alkujaan televisiointi tapahtui omalla TSN Jets -kanavalla, mutta vuonna 2014 se siirtyi The Sports Networkin TSN3-kanavalle. TSN3:lta tulee ne Jetsin pelit, joita ei näytetä NHL:n televisiontisopimuksen perusteella jo CBC:n *Hockey Night in Canadassa*, Sportsnetiltä tai Citytv:ltä. Radiolähetykset tulevat TSN 1290 -kanavalta.

Logot
-----

### Atlanta Thrashers

* 1999–2011 1999–2011

### Winnipeg Jets

* 2011– 2011–

Joukkue
-------

### Pelaajat

| Winnipeg Jets kaudella 2023–2024 |
| --- |
| Kokoonpano | Valmentajat |
| **Maalivahdit*** 39  Kanada Laurent Brossoit
* 60  Yhdysvallat Collin Delia
* 37  Yhdysvallat Connor Hellebuyck

**Puolustajat*** 2  Kanada Dylan DeMelo
* 5  Kanada Brenden Dillon
* 6  Kanada Colin Miller
* 44  Kanada Josh Morrissey **(A)**
* 4  Yhdysvallat Neal Pionk
* 54  Yhdysvallat Dylan Samberg
* 88  Yhdysvallat Nate Schmidt
* 64  Kanada Logan Stanley
 |  | **Hyökkääjät*** 22  Yhdysvallat Mason Appleton
* 36  Kanada Morgan Barron
* 90  Venäjä Nikita Chibrikov
* 81  Yhdysvallat Kyle Connor
* 27  Tanska Nikolaj Ehlers
* 70  Yhdysvallat Parker Ford
* 19  Ruotsi David Gustafsson
* 9  Yhdysvallat Alex Iafallo
* 71  Ruotsi Axel Jonsson Fjällby
* 15  Suomi Rasmus Kupari
* 93  Suomi Brad Lambert
* 17  Kanada Adam Lowry **(C)**
* 23  Kanada Sean Monahan
* 7  Venäjä Vladislav Namestnikov
* 62  Sveitsi Nino Niederreiter
* 91  Kanada Cole Perfetti
* 55  Kanada Mark Scheifele **(A)**
* 73  Kanada Tyler Toffoli
* 13  Kanada Gabriel Vilardi
 |  | **Päävalmentaja*** Rick Bowness

**Apulaisvalmentajat*** Scott Arniel
* Marty Johnston
* Brad Lauer

---

Selitykset* **(C)** Kapteeni
* **(A)** Varakapteeni

---

Lähde: Winnipeg Jets Eliteprospects.  Päivitetty: 19. huhtikuuta 2024 |

### Joukkueenjohto

* **Päävalmentaja:** Rick Bowness Kanada
* **Apuvalmentaja:** Scott Arniel Kanada
* **Apuvalmentaja:** Marty Johnston Kanada
* **Apuvalmentaja:** Brad Lauer Kanada
* **Maalivahtivalmentaja:** Wade Flaherty Kanada
* **Videovalmentaja:** Matt Prefontaine Kanada
* **Videokoordinaattori:** James Cochrane Kanada
* **Fysiikkavalmentaja:** Jake Wolff Yhdysvallat
* **Apulaisfysiikkavalmentaja:** Kyle Vouriot Kanada
* **Kehitysvalmentaja:** Mike Keane Kanada
* **Huoltopäällikkö:** Jason McMaster Kanada
* **Toimitusjohtaja:** Kevin Cheveldayoff Kanada
* **Apulaistoimitusjohtaja & Jääkiekkotoiminnanjohtaja:** Craig Heisinger Kanada
* **Apulaistoimitusjohtaja:** Larry Simmons Yhdysvallat
* **Pelaajakehitysjohtaja:** Jimmy Roy Kanada
* **Kykyjenetsinnänjohtaja:** Barrett Leganchuk Kanada
* **Ammattilaisten kykyjenetsinnänjohtaja:** Peter Ratchuk Yhdysvallat
* **Amatöörien kykyjenetsinnänjohtaja:** Mark Hillier Kanada
* **Euroopan kykyjenetsinnänjohtaja:** Jevgeni Bogdanovitš Venäjä

### Kapteenit

* Kanada Andrew Ladd (2011–2016)
* Yhdysvallat Blake Wheeler (2016–2022)
* Kanada Adam Lowry (2023-)

Seuraennätykset
---------------

|  |  |
| --- | --- |
| * Eniten maaleja yhdellä kaudella runkosarjassa: Ilja Kovaltšuk (52 maalia kausilla 2005-06 ja 2007-08)
* Eniten syöttöjä yhdellä kaudella runkosarjassa: Marc Savard (69 syöttöä kaudella 2005-06)
* Eniten tehopiteitä yhdellä kaudella runkosarjassa: Marián Hossa (100 tehopistettä kaudella 2006-07)
* Eniten rangaistusminuutteja yhdellä kaudella runkosarjassa: Jeff Odgers (226 rangaistusminuuttia kaudella 2000-01)
* Eniten maaleja yhdellä kaudella runkosarjassa tehnyt puolustaja: Dustin Byfuglien (20 maalia kaudella 2010-11)
* Eniten tehopisteitä yhdellä kaudella tehnyt puolustaja: Josh Morrissey (76 tehopistettä kaudella 2022-2023)
 | * Eniten maaleja yhdellä kaudella runkosarjassa tehnyt tulokaspelaaja: Patrik Laine (36 maalia kaudella 2016-17)
* Eniten syöttöjä yhdellä kaudella runkosarjassa tehnyt tulokaspelaaja: Dany Heatley (41 syöttöä kaudella 2001-02)
* Eniten tehopisteitä yhdellä kaudella runkosarjassa tehnyt tulokaspelaaja: Dany Heatley (67 tehopistettä kaudella 2001-02)
* Eniten voittoja yhdellä kaudella runkosarjassa torjunut maalivahti: Kari Lehtonen (34 voittoa kaudella 2006-07)
* Eniten nollapelejä yhdellä runkosarjakaudella torjunut maalivahti: Kari Lehtonen (4 nollapeliä kausilla 2006-07 ja 2007-08)
 |

Lähteet
-------

1. ↑  Jets & Bell Media announce 10-Year broadcast deal  31.8.2011. Winnipeg Jets. Viitattu 21.7.2019. (englanniksi)
2. ↑  Jets game broadcasts moving to TSN3  18.8.2014. Winnipeg Free Press. Viitattu 21.7.2019. (englanniksi)

Aiheesta muualla
----------------

* Winnipeg Jetsin virallinen sivusto[vanhentunut linkki] (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |